Rachel Platten fortviler – glemte teksten på nasjonalsangen
Sangeren hadde det ærefulle oppdraget med å fremføre den amerikanske nasjonalsangen «The Star-spangled Banner» under en kamp mellom Utah Royals og Chicago Red Stars på Rio Tinto Stadium i Sandy. Men opptredenen gikk ikke som planlagt. Hele to ganger måtte 36-åringen begynne på nytt før hun klarte å gjennomføre. – Unnskyld, sa hun etter første stopp. Men heller ikke andre gang gikk det som smurt. – Å Gud, unnskyld, sa en fortvilet artist til publikum. Klippet har siden spredt seg i rekordfart på nettet. – Jeg er så utrolig flau, virkelig, og sliter med å tilgi meg selv, sier en gråtkvalt Platten til People . – Det var så ekstremt pinlig, legger hun til og forklarer fadesen med at hun var full av nerver på forhånd. – Men jeg var likevel så klar, og så ville bare ikke hjernen samarbeide, sier popstjernen, kjent for låter som «Fight Song» og «Stand By Me». Platten, som opptrådte da Hillary Clinton ble presidentkandidat i 2016 , er lettet over at hun i det hele tatt klarte å komme i mål. – Egentlig er jeg sjokkert over at jeg ikke glemte enda flere ord. Det jeg hadde aller mest lyst til der og da, var å løpe bort fra stadionen. Men det kunne jeg jo ikke. Hun er ikke den første som har vært uheldig. I 2004 glemte vår egen Sissel Kyrkjebø (48) teksten da hun skulle hedre amerikanerne med samme sang. Etterpå forklarte hun til VG at hun fikk fullstendig jernteppe . Også Christina Aguilera (37) har bommet under fremføringen av nasjonalsangen: Norske Maria Arredondo (32) strevde veldig da hun skulle fremføre den norske nasjonalssangen «Ja, vi elsker» under en boksekamp i 2014: Andre stjerner har imidlertid klart brasene – se under:
En sønderknust Rachel Platten (36) legger seg paddeflat etter lørdagens flause i Utah.